Yevropa Ligasi. Pley-offga chiqqan yana besh jamoaning nomi ma'lum bo‘ldi

Yevropa Ligasining ayrim guruhlarida 5-tur o‘yinlari yakuniga yetdi va pley-off yo‘llanmasini qo‘lga kiritgan bir qancha jamoalarning nomi ma'lum bo‘ldi.
Guruh bosqichiga yakunlanishiga bir tur qolganida «Braga», «Vulverhempton», «Gent», «Volfsburg» va AZ klublari ham keyingi bosqichga chiqishdi. «Portu» esa kambek qilib, imkoniyatini saqlab qoldi.
Eslatib o‘tamiz, bungacha «MYu», «Espanol», «Seltik», «Sevilya» va «Bazel» jamoalari ham muddatidan avval 1/16 final masalasini hal qilishgandi.
Yevropa Ligasi, 5-tur, 28 noyabr
G guruhi
Feyyenoord – Reyndjers 2:2

Gollar: Tornstra (33), Sinisterra (68) – Morelos (52, 65).
Yang Boyz – Portu 1:2

Gollar: Fassnaxt (6) – Abubakar (75, 79).
H guruhi
TsSKA – Ludogorets 1:1

Gollar: Chalov (75) – Kesheryu (66).
Ferensvarosh – Espanol 2:2

Gollar: Shiger (23), Shkvarka (90+1, penalti) – Melendo (31), Darder (90+6).
I guruhi
Aleksandriya – Volfsburg 0:1

Gol: Vegorst (45+1, penalti).
Sent-Eten – Gent 0:0
J guruhi
Istanbul – Roma 0:3

Gollar: Veretu (30, penalti), Klyuyvert (40), Jyeko (45).
Volfsberger – Borussiya M 0:1

Gol: Shtindl (60).
K guruhi
Braga – Vulverhempton 3:3

Gollar: Orta (6), Paulinyu (64), Franserjio (79) – Ximenes (14), Doerti (34), Traore (35).
Beshiktosh – Slovan 2:1

Gollar: Roko (75), Lyaich (90+2, penalti) – Daniel (35).
L guruhi
Astana – MYu 2:1

Gollar: Shomko (55), Bernard (62, avtogol) – Lingard (10).
AZ Alkmaar – Partizan 2:2

Gollar: Dryoyf (87, 90+2) – Asano (16), Suma (27).